**PRAVILA ZA IZRADU SEMINARSKOG RADA**

Rad metodološki mora ispunjavati **sledeće kriterijume**:

* prva strana mora da sadrži naziv univerziteta i fakulteta u njegovom sastavu na kome se piše rad, naziv teme, ime i prezime studenta i broj indeksa, ime i prezime mentora, kao i godinu izrade,
* poslije prve strane rad mora imati sadržaj,
* tekst na kraju treba da sadrži popis korišćene literature, po abecednom redu prezimena autora,
* radove treba pisati proredom 1,5; font 12 – Times New Roman,
* fusnote treba da budu u dnu stranice na kojoj se nalaze i treba ih obilježavati arapskim brojevima.
* **Djela se citiraju na sljedeći način: ime autora, naziv dela (kurzivom), ime izdavača, mjesto izdanja, godina izdanja, broj strane.**

PRIMJER: Žorž Gurvič, *Sociologija prava*, CID, Podgorica, 1997, str. 55.

* **Ako je riječ o članku onda: ime autora, naziv članka (pod navodnicima), naziv časopisa (kurzivom), broj časopisa, godina izdanja, broj strane.**

PRIMJER: Louis Wirth, „Urbanism as a Way of Life“, *The American Journal of Sociology* 44 (1938) 1, str. 1–24.

* **Ako postoji više autora knjige ili članka (do tri) razdvajaju se zarezom.**

PRIMJER: Miroslav Pečujlić, Vladimir Milić, *Sociologija*, Beograd, 2001.

* **Ako se citira knjiga ili članak sa više od tri autora, navodi se ime i prezime prvog od njih uz dodavanje skraćenice riječi *et alia* (*et. al*.) kurzivom.**
* **Ako se u radu jedno isto djelo istog autora citira u više fusnota, koje ne stoje neposredno jedna iza druge, onda poslije imena autora drugi i svaki naredni put umjesto punog naziva tog djela staviti skraćenicu *op. cit*. (kurzivom) ili *nav. djelo* (kurzivom).**

PRIMJER: Žorž Gurvič, *op. cit*., str. 67. ili Žorž Gurvič*, nav. djelo*, str. 67.

* **Ako se jedan rad istog autora citira u fusnotama koje idu jedna iza druge, poslije prvog (punog) navođenja podataka o autoru i delu, koristiti skraćenicu *ibid.* (kurzivom) ili *isto* (kurzivom).**

PRIMJER: *Ibid*., str. 57. ili *Isto*, str. 57.